Vuoden 2018 alusta voimaan tullut, parjattu työttömyysturvan aktiivimalli kohtelee eri ammattien työttömiä hyvinkin eriarvoisesti aktiivisuusehdon laiminlyönnistä – euroina arvioituna.

Prosentteina korvausleikkaus on kaikille sama. Mutta kun ansidonnaisten työttömyyskorvausten suuruudet vaihtelevat paljon, tietää 4,65 prosentin nipistys jopa yli satasen leikkausta kuukausittaiseen työttömyyskorvaukseen.

Etenkin hyväpalkkaisissa ammateissa työskennelleet työttömät saavat maksaa aktiivisuusehdon laiminlyönnistä muita enemmän. Esimerkiksi johtajien ja ylimpien virkamiesten korvaus aleni viime vuonna keskimäärin 124 euroa kuukaudessa, kun keskimäärin alennus oli ammateissa vain puolet siitä eli 62 euroa kuussa.

Ansiosidonnaiset päivärahat 2017 Ansiopäivärahat, korvausleikkuri (-4,65%) ja nettotulo ennen veroja. Työttömyyskassa ansiopäiväraha leikkaus netto Lääkärien 2085 €/kk -97 €/kk 1988 €/kk Lakimiesten 1955 €/kk -91 €/kk 1864 €/kk Myynnin ja markkinoinnin ammattilaisten 1880 €/kk -87 €/kk 1792 €/kk IAET-kassa (ylemmät toimihenkilöt) 1857 €/kk -86 €/kk 1770 €/kk Paperityöväen 1760 €/kk -82 €/kk 1678 €/kk Sähköalojen 1611 €/kk -75 €/kk 1536 €/kk Rakennusalan 1556 €/kk -72 €/kk 1484 €/kk Opettajien 1497 €/kk -70 €/kk 1427 €/kk Finka (näyttelijät, muusikot, journalistit) 1493 €/kk -69 €/kk 1423 €/kk Työttömyyskassa Pro 1472 €/kk -68 €/kk 1404 €/kk JATTK (mm. palomiehet ja vartijat) 1465 €/kk -68 €/kk 1397 €/kk Kuljetusalan 1439 €/kk -67 €/kk 1372 €/kk Metallityöväen 1431 €/kk -67 €/kk 1365 €/kk Erityiskoulutettujen Erko 1418 €/kk -66 €/kk 1352 €/kk Yleinen työttömyyskassa YTK 1361 €/kk -63 €/kk 1297 €/kk Statia (virkamiehet ja toimihenkilöt) 1359 €/kk -63 €/kk 1296 €/kk Erityisalojen Toimihenkilöiden 1344 €/kk -62 €/kk 1281 €/kk Suomen Elintarviketyöläisten 1330 €/kk -62 €/kk 1268 €/kk Teollisuusalojen 1296 €/kk -60 €/kk 1236 €/kk Terveydenhuoltoalan 1278 €/kk -59 €/kk 1218 €/kk Puualojen 1269 €/kk -59 €/kk 1210 €/kk Posti- ja logistiikka-alan 1246 €/kk -58 €/kk 1188 €/kk Suomen Yrittäjäin 1226 €/kk -57 €/kk 1169 €/kk Julkis- ja yksityisalojen 1224 €/kk -57 €/kk 1167 €/kk Ammatinharjoittajien ja yrittäjien 1210 €/kk -56 €/kk 1154 €/kk Super (mm. lähi- ja perushoitajat) 1175 €/kk -55 €/kk 1121 €/kk Julkisten ja hyvinvointialojen 1072 €/kk -50 €/kk 1022 €/kk Palvelualojen 1009 €/kk -47 €/kk 962 €/kk Keskimäärin 1339 €/kk -62 €/kk 1277 €/kk Lähde: Finanssivalvonta (Työttömyyskassat 2017), Yle

Oheisesta työttömyyskassoittain laaditusta taulukosta näkee, että keskimäärin eniten aktiivisuusehdon täyttämättä jättäminen pudotti lääkärien (97 €/kk) ja lakimiesten (91€/kk) ansiosidonnaista työttömyyskorvausta. Seuraavaksi eniten euromääräisesti putosivat myynti- ja markkinointiväen korvaukset (87 €/kk). Duunariammateista leikkuri iski euroina koviten paperitehtaille, sähköalaan ja rakennuksille.

Ansiopäivärahojen pienimmät aktiivimallin takia tehdyt euroleikkaukset nähtiin palvelualoilla (47 €/kk) ja julkisilla hyvinvointialoilla (50 €/kk), koska näiden alojen ansiosidonnaiset korvaukset ovat matalimmat.

Euroina kevyimmin aktiivimallin korvausleikkuri nipistää peruspäivärahan saajia, siis heitä, jotka eivät ole oikeutettuja ansiopäivärahaan, koska eivät ole työttömyyskassan jäseniä. Heille se tietää vähintään 32,40 euron alennusta kuukauden työttömyyskorvaukseen, jos aktiivisuusehto ei ole täyttänyt. Prosentteina nipistys on toki heiltäkin 4,65 prosenttia.

Leikkurin välttää, jos...

Ansiopäiväraha maksetaan täysimääräisenä, jos työtön on täyttänyt aktiivisuusedellytyksen kolmen kuukauden aikana (= 65 maksupäivän aikana).

Aktiivisuusehto täyttyy eli korvausleikkurin välttää, jos jakson aikana:

On työssä yhteensä 18 tuntia.

Ansaitsee yritystoiminnassa yhteensä vähintään 241 euroa.

On yhteensä viisi päivää työllistymistä edistävässä palvelussa tai toiminnassa.

On yhteensä viisi päivää muussa rekrytointia tukevassa toiminnassa, jonka ajalta maksetaan työttömyysetuutta. (Lähde: TYJ).

Muutoksista neuvotellaan

Aktiivimalli on kohdannut paljon arvostelua ja etenkin työttömät ja SAK:laiset ammattiliitot ovat jo pitkään vaatineet korvausleikkurin kumoamista ja kokonaan uuden aktiivimallin rakentamista.

Hallitus taipui loppusyksystä kohentamaan aktiivimallia yhdessä työmarkkinajärjestöjen kanssa. Kolmikantaneuvottelut käynnistyivät jouluviikoilla ja aikaa on helmikuun loppuun.

Vastuuministeri on sosiaali- ja terveysministeri Pirkko Mattila (sin.). Varsinaiset lakipäätökset venyvät vaalien yli seuraavalle hallitukselle ja eduskunnalle.

Lue lisää:

Tilanne pahentunut entisestään: Aktiivimallin leikkuri alentanut jo 160 000 työttömän korvauksia

28.12.2018 klo 10.55 Jutun kommentointi on päättynyt Yle.fi:ssä olevien teknisten ongelmien vuoksi.